Daang Palibot Blg. 5

Ang **Daang Palibot Blg. 5** (), mas-tanyag bilang **C-5** o **Daang C-5** (*C-5 Road*), ay isang pinag-ugnay na mga daan at tulay na bumubuo sa isang pangunahing ruta at dumadaan sa Kalakhang Maynila

Hindi pa kompleto ang buong daang palibot sa ngayon, dahil sa mga pagtatalo ukol sa *right of way*, subalit ang ilang bahagi nito ay bukas na para sa publiko. Nakasaad sa panukala ang pagpapatayo ng sampung (10) daang radyal (*radial roads*) at anim (6) na daang palibot (*circumferential roads*) para maisuportahan ang lumalaking dami ng mga sasakyan sa Kalakhang Maynila.

Sinimulan ang pagtatayo ng ikalimang daang palibot noong 1986.

### Mga karugtong
Noong Hulyo 23, 2007, winika ni Pangulong Gloria Macapagal-Arroyo sa kanyang Talumpati sa Kalagayan ng Bansa (o SONA) na idudugtong ang C-5 pahilaga mula North Luzon Expressway sa Valenzuela hanggang Navotas, at patimog mula South Luzon Expressway sa hangganan ng Taguig-Parañaque hanggang Manila–Cavite Expressway sa Las Piñas sa katimugang gilid ng Paliparang Pandaigdig ng Ninoy Aquino.

Noong Hunyo 2010, ang NLEx-Mindanao Avenue Connector Link o NLEx Segment 8.1 sa Valenzuela at Karugtong ng Abenida Kongresyonal mula Abenida Tandang Sora hanggang Abenida Luzon sa Lungsod Quezon ay ibinuksan na sa mga motorista sa Hilagang Karugtong. Sa panahong iyon din binuksan ang SLEx-Sucat Link o Karugtong ng Abenida Carlos Garcia sa Katimugang Karugtong sa Parañaque.

Noong Marso 2015, ang NLEX-Karuhatan Connector Link (Segment 9) ay ibinuksan na sa mga motorista. Ang pagbubukas ng bahaging ito mula NLEx hanggang Lansangang MacArthur sa Karuhatan, Valenzuela ay nagsisilbing paghahanda para sa panahon ng Semana Santa.

Sa kasalukuyan, ang bagong Commonwealth Avenue Flyover na nag-uugnay ng Abenida Katipunan sa Abenida Luzon ay bukas na ngayon sa mga motorista. Bago ito ibinuksan, ang Karugtong ng Abenida Kongresyonal mula Abenida Visayas hanggang Abenida Luzon ay binuksan noong 2010 upang mabawasan ang mabigat na daloy ng tapiko sa sangandaan ng Abenida Visayas-Abenida Tandang Sora.

## Paglalarawan ng ruta
Kalinya ng C-5 ang Abenida Epifanio de los Santos, at dumadaan ito sa mga lungsod ng Valenzuela, Lungsod Quezon, Marikina, Pasig, Makati, Taguig, at Parañaque. Hinahati ito sa mga sumusunod na bahagi: Inaasahang sa taong 2019 matatapos ang pagtatayo, at sa taong 2020 ang pagsisimula ng paggamit nito. 

;Kontrobersiya sa Katimugang Karugtong
Iniimbestiga ng Senado ang Katimugang Karugtong (*South Extension*) sapagkat dumadaan ito sa maraming mga ari-arian ni Senador Manny Villar tulad ng Camella. Ang orihinal na Katimugang Karugtong ng C-5 ay tinatawag na MCTEP, at inaprubahan na ng Senado. Ang MCTEP ay isang daan na dapat sana'y gagawing isang mabilisang daanan. Binuhay muli ang Katimugang Karugtong bilang C-5 Link South Expressway.

### C-5 Expressway
Kapuwang nagsumite ang NLEX Corporation (dating Manila North Tollways Corporation) at CAVITEX Infrastructure Inc., ng isang panukala para sa **C-5 Expressway**, isang 19 na kilometro (12 milyang) mabilisang daanan na buong nakaangat. Mailuluwag nito ang umiiral na C-5 at magbibigay ito ng buong-kontrolado na papasok na ruta sa pagitan ng CAVITEX-C5 South Link at NLEX Segment 8.2.. Gagamitin ng ipinapanukalang nakaangat na mabilisang daanan ang mga bahagi ng umiiral na karapatan sa daan ng C-5 sa pagitan ng SLEX at Bulebar Pasig, at dadaan sa ibabaw ng Ilog Marikina mula Bulebar Pasig hanggang Abenida Luzon.

## West Valley Fault
Ayon sa mga pag-aaral ng Surian ng Pilipinas sa Bulkanolohiya at Sismolohiya (o PHIVOLCS), ang malaking bahagi ng Daang Palibot Blg. 5 ay sa katunayan nakatayo sa ibabaw ng West Valley Fault. Ipinapakita ng isang mapa ng fault line na inilabas noong Mayo 18, 2015, na ang Abenida Carlos P. Garcia sa Taguig ay nasa tabi ng mismong fault line. Ang C-5 ay may mataas ang tsansa sa pagkatunaw (*liquefaction*).

## Mga tarangkahang pambayad sa C-5
## Tingnan din
*Kalakhang Manila
*Talaan ng mga lansangan sa Kalakhang Maynila

## Mga sanggunian
## Mga ugnay panlabas
*Map of Proposed C-5 Road North and South Extension-DPWH 
*The C5 Extension controversy: An interactive map-GMANews.TV

Kategorya:Mga ruta sa Kalakhang Maynila
Kategorya:Mga lansangan sa Pilipinas